  Туспуктэм: Алексей Арзамасцев Майя Бывальцева 31-тӥ толсуре 22 часысен 1-тӥ толшорысь 9 часозь бадӟым машинаослы куд-ог улосвыл сюресъёсты пытсазы. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз.  6 тонналэсь секыт машинаослы Ижкар - Вотка, Вотка котыр сюрес, Вотка - Кельчино сюресъёсты пытсазы. Водительёслы федерал сюрес кузя ортчыны ӵекто.  Удмуртиысь кун автоинспекци, куазь тупатскытозь, кӧлыны но шутэтскыны интыос бырйыны дэмла. Секыт югдуре шедем сярысь ГИБДД-лэн дежурной частяз 8 (3412) 415700, 415701 номеръёсъя но 112 номере жингыртоно.  Тегъёс: куазь сюресъёс сюбегатонъёс Вотка Удмуртия  